google/wiki40b huggingface dataset:
Jan Henry T. Olsen

Bakgrunn og yrkeskarrière

Jan Henry T. Olsen ble født i Bergen i 1956, som sønn av skipper Jan Harald Olsen og hjelpepleier Anna Tungeland. Han flyttet etterhvert til Nord-Norge, hvor han stort sett har bodd siden. Olsen tok eksamen ved økonomisk gymnas i Tromsø i 1976. Siden studerte han rettsvitenskap, samfunnsvitenskap og sosialøkonomi ved Universitetet i Tromsø 1976–1982. Parallelt med studiene arbeidet han som journalist i Andøya Avis, Nordlys og NRK. Han arbeidet som vitenskapelig assistent ved Universitetet i Tromsø 1983–1984. I 1984 fikk han jobb som økonomikonsulent i Fiskeindustriens Landsforening, en jobb han hadde til han i 1987 ble administrerende sekretær i Troms Fiskarfylking. Olsen var informasjonssjef i Norsk Hydro 1990–1991.
Etter tiden som fiskeriminister har Olsen arbeidet som seniorkonsulent i Bedriftskompetanse. I 1997 ble han direktør for Biosoft AS. Den stillingen hadde han til han ble administrerende direktør i Tromsø Idrettslag i 2003. I 2005 ble han fylkesarbeidssjef i Troms, men overtok heller jobben som prosjektmedarbeider NorthNorway i Brussel. Da prosjektet var over, ble han spesialrådgiver i Storebrand.
I mars 2008 stod Olsen frem i avisen Nordlys, hvor han fortalte at han i en alder av 51 ble diagnostisert med Alzheimers sykdom. Olsen og hans ektefelle Laila Lanes forfattet boken Skynd deg å elske i 2009, og Olsen beskrives blant annet som en person som har gitt Alzheimers et ansikt og trosset tabuer omkring sykdommen. I desember 2011 hadde dokumentarfilmen Min elskede av filmskaper Hilde Korsæth premiere. Filmen følger ekteparet Jan Henry T. Olsen og Laila Lanes gjennom et tøft år, fra oktober 2008 til oktober 2009.

Politisk arbeid

Han ble leder i Troms AUF i 1982, og ble valgt inn på Troms fylkesting året etter. Som fylkespolitiker var han blant annet leder for fylkesskolestyret, likestillingsutvalget og plan- og næringsutvalget. I 1991 ble Olsen valgt til fylkesordfører i Troms, men fratrådte året etter, da han ble utnevnt til statsråd i Fiskeridepartementet i Gro Harlem Brundtlands tredje regjering.
Olsen var i utgangspunktet mot norsk medlemskap i EU. Han fikk tilnavnet «No fish Olsen» da han i fiskeriforhandlingene med EU sa at Norge ikke hadde noen fisk å gi bort i forhandlingene. Med tiden snudde han imidlertid i synet på EU, og gikk inn for at Norge burde bli medlem.
Olsen satt som fiskeriminister inntil regjeringen gikk av i 1996. Han ble da leder av Arbeiderpartets ad hoc-utvalg for fiskeripolitikk. Han var medlem av Arbeiderpartiets Europa-utvalg 1998–2000. I 2002 ble han valgt til medlem av styret for Universitetet i Tromsø.I 2007 ble han kåret til «Tidenes fiskeriminister» av avisen Fiskaren.  S Samme år ble han innvalgt i kommunestyret i Tromsø.
Susumu Katsumata

Karriere

Susumu Katsumata startet sin profesjonelle karriere i Kofu SC i 1978. Han har tidligere vært trener for Ventforet Kofu.
Lothar Rendulic

Militær karriere

Han var sønn av en oberst i den østerrikske-ungarske hæren, og ble i 1907 tatt opp ved Theresianische Militärakademie. I august 1910 ble Rendulic utnevnt til løytnant.
Rendulic var med i den Den østerriksk-ungarske hær under første verdenskrig. Etter første verdenskrig studerte han juss ved Universität Wien, hvor han oppnådde tysk doktorgrad (Dr.Jur.) i faget i 1920. Han gjorde karriere i den østerrikske hær. I 1932 ble han medlem av det østerrikske nazi-partiet. Fra 1934 tjenestegjorde han i det østerrikske diplomatiske korps som militærattaché i Frankrike og England, med stasjonering i Paris. Men hans medlemskap i det østerrikske nasjonalsosialistiske partiet DNSAP ble ansett som uheldig for en representant for Østerrike.
I 1938 ble Rendulic utnevnt til generalmajor, og da andre verdenskrig brøt ut tjenestegjorde han i Wehrmacht ved flere frontavsnitt, som Polen, Frankrike, Russland og Balkan. 26. juni 1944 ble han utnevnt til øverste sjef for den 20. fjellarmé (20. Gebirgsarmee) i Finland og Norge etter generalløytnant Eduard Dietl. Samtidig ble han utnevnt til generaloberst. Etter at Finland trakk seg ut av krigen den 4. september 1944, ledet Rendulic den tyske tilbaketrekningen i Nord-Finland (Lappland) og Nord-Norge.

Operasjon Nordlys

Den 4. oktober 1944 begynte den langvarige «Operation Nordlicht» («Operasjon Nordlys»). De tyske tropper var presset av russerne. I løpet av vinteren 1944-1945 trakk de seg tilbake til en linje på høyde ved Lyngen i Troms. Nord og øst for denne linjen ble «den brente jords taktikk» brukt. Alle mennesker nord for denne linje skulle evakueres, og alle hus brennes. De tyske styrkene prøvde å gjennomføre denne ordren blant annet med overraskelsesaksjoner. Likevel greide noen å gjemme seg i huler og gammer resten av krigen.
18. desember 1944 ble Rendulic utnevnt til Wehrmachtbefehlshaber Norwegen (WBN). Det vil si øverstkommanderende for alle de tyske styrkene i Norge. Forgjengeren Nikolaus von Falkenhorst var blitt beordret tilbake til Tyskland.
Rendulic oppløste Falkenhorsts stab i Oslo og opprettet sin egen på Lillehammer. Fra Rundhaug i Troms og fra Lillehammer ledet han ødeleggelsen av Finnmark og Nord-Troms. Han var WBN fra 18. desember 1944 til 18. januar 1945. Som WBN ble han erstattet av general Franz Böhme.
Generaloberst Lothar Rendulic forlot Norge for å bli sjef for armégruppe Kurland på Østfronten, hvor han til slutt var med på sluttkampene om Praha.

Etter krigen

Etter krigen ble han i 1948 dømt 20 års fengsel for krigsforbrytelser i Jugoslavia og i Finland i den såkalte Gisselprosessen under Nürnbergprosessene, men straffen ble i 1951 omgjort til 10 år og 1. februar samme år ble han løslatt fra Landsberg fengsel. Han arbeidet senere som skribent og ga blant annet ut tre bøker.
Fuglevik (Nøtterøy)

Fuglevik er ei vik på sørvestspissen av Nøtterøy i Færder kommune i Vestfold.
I Fuglevik er det ei gravrøys fra bronse- og jernalderen som har status som freda kulturminne.
Fylkesvei 6538

Fylkesvei 6538 (Fv6538) i Trøndelag går mellom Hagavika og Borgos i Røros kommune. Veien er 20,5 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 566 (Sør-Trøndelag).
Kinas provisoriske regjering

Kinas provisoriske regjering  (中華民國臨時政府; pinyin: Zhōnghuá Mínguó Línshí Zhèngfǔ; japansk: Chūka Minkoku Rinji Seifu), med sin hovedstad i Beijing, ble opprettet som en marionettregjering av Japan den 14. desember 1937, og styrte noen av de områder i det nordlige Kina som japanerne hadde erobret under den annen sino-japanske krig, det vil si Hebei, Shandong, Shanxi, Henan og Jiangsu. 
Regjeringens president var Wang Kemin (1879–1945). Han hadde tidligere vært finansminister i Kuomintangs regjering.
Den ble offisielt inkorporert i den japanskvennlige nasjonalistregjeringen i Nanjing den 30. mars 1940, men forble de facto en egen enhet helt til krigens slutt i 1945. 
Den jevne kineser i det område regjeringen dekket hadde ikke tillit til dette styret. Det ble ikke mer troverdig ved at japanerne lot være å overføre noen reell myndighet til den provisoriske regjeringen. Dermed fungerte den i praksis bare som en japansk propagandastørrelse.  
Regjeringens sikkerhet ble først knyttet til en politistyrke på 5000 mann. En hærstyrke ble organisert fra mai 1938 av, knyttet til et japanskdrevet militærakademi i Tongzhou. I september 1939 var oppbyggingen fullført. Hæren bestod av 13 200 mann i åtte infanteriregimenter på 1 650 mann hver. Seks av regimentene var organisert i tre brigader med to regimenter hver og kommandert av en kinesisk generalmajor med en japansk rådgiver. Dessuten ble det dannet en livvaktstyrke på 400 mann for å beskytte regjeringsfolk etter at alle Wang Kemins japanske livvakter ble drept i tjeneste.
Fluen (2007)

Fluen er en kort norsk animasjonsfilm fra 2007. Den bygger på Knut Hamsuns novelle En ganske almindelig Flue av middels Størrelse.
Filmen ble regissert og fotografert av Stein Elvestad. Det var også Elvestad som bearbeidet Hamsuns novelle. Fluen ble produsert av Tomas Evjen i rognanselskapet News on Request.
Lengden er cirka 5 minutter.
Filmen hadde premiere på Tromsø internasjonale filmfestival 15. januar 2007, der den ble vist i sideprogrammet Tromsøfilmer.

Handling

En forfatter havner i et avhengighetsforhold til en liten flue som forstyrrer ham i arbeidet.
Washington Disease

Washington Disease var et hardcore-band fra Skien som besto av André Bjørnsrud (vokalist), Truls Berg (trommer) og brødrene Martin (gitar) og Jon Vegard Kvist (bass). Bandet, som ble dannet i oktober 1992, var først og fremst påvirket av hardcore fra tidlig 80-tall, spesielt Minor Threat og Negative Approach men også band som f.eks. Youth of Today. Bandet ble raskt det dominerende bandet i det fremvoksende hardcore-miljøet i Grenlandsdistriktet.
Bandets første 7" EP, No Need to Care, kom i 1993 på bandets egen label, X-Cluded Music, og hadde hele tolv låter, hvorav to ikke varte mer enn noen få sekunder. Sommeren samme år dro Martin Kvist til Bergen for å studere og Berg og Bjørnsrud startet Ambition, mens Jon Vegard Kvist fortsatte med Caustic Soda, før han også sluttet seg til Ambition. De spilte likevel inn fire låter høsten 1993, hvorav en ble øvd inn i studio. Disse kom på en splitt-EP med Asker-bandet Wasteaway, også denne på X-Cluded Music. Washington Disease spilte sin siste konsert i september 1993 som oppvarmingsband for Seigmen på Kroa i Bø.
Farlig kontakt

Handling

Forskeren Peter Sandza (Kirk Douglas) er lederen for et psykologisk institutt som driver med parapsykologiske tester sammen med sin sønn som har overnaturlige evner. En dag blir han utsatt for et attentat. Hans sønn Robin, som tror faren er drept, blir bortført av en hemmelig amerikansk etterretningsorganisasjon og fraktet til en hemmelig institusjon der hans parapsykologiske evner testes. Sandza skyr ingen midler i jakten på sin sønn og på Ben Childress (John Cassavetes), mannen som utsetter Robin for eksperimentene og som var hans kollega. Sandza treffer Gillian (Amy Irvin), en jente med lignende psykiske krefter. Med hjelp av hennes psykiske krefter får han vite hvor sønnen befinner seg og drar dit for å redde ham, samt ta hevn over Childress. Han finner sin sønn, men Childress eksperimenter har drevet ham til vanvidd, og både han og faren dør like etter at de gjenforenes. Mens han dør, klarer imidlertid Robin å opprette en slags psykisk forbindelse med Gillian. Når Childress forsøker å tvinge Gillian til å motta hans «hjelp» benytter hun sitt nyvunnede talent og dreper ham ved at han eksploderer fra innsiden og ut.

Om filmen

Filmen ble godt mottatt av kritikerne og har fått 80 % på Rotten Tomatoes.
Filmen vant en Saturn Award for beste make-up.
Viskadalens Folkhögskola

Viskadalens Folkhögskola er en folkehøgskole i Seglora ved Borås i Sverige og ble etablert i 1928 som Västra Sveriges Arbetares Folkhögskola.
I skolens kursprogram inngår allmenne fag, naturvitenskap og fritidslederutdanning. Skolens kurstilbud strekker seg fra ett til fire år.
Lars Lystad (orienteringsløper)

Lars Lystad, fra Sandefjord, er en norsk tidligere orienteringsløper og Norges landslagssjef i skiorientering. 
Han er selv fire ganger Norgesmester i skiorientering på kortdistanse fra 1995 til 1998 og på langdistanse tre ganger, i 1994, 1996 og 2000.
Sūtraen med uendelig mange betydninger

Dydenes praktisering

Første kapittel innledes med at Buddha oppholder seg i byen med de kongelige pallasser i nærheten av Gṛdhrakūṭa eller «gribbenes fjelltopp». Sammen med han er det en forsamling av 12 000 munker, 80 000 bodhisattva-mahasattvaer, såvel som guder, drager, yakṣaer, ånder og dyr. Sammen med disse vesener var det også nonner, mannlige lekmenn, kvinnelige lekmenn, konger, prinser, ministere, rike folk, ordinære folk, menn og kvinner.
Tekstens første kapittel er en hymne til Buddhas tre kropper.
Tobladlue

Tobladlue er en luetype som består av to like deler som er sydd sammen slik at sømmen går fra pannen over issen til nakken. I Norge ble de brukt av kvinner og jenter som en del av folkedrakten i enkelte distrikter, og de brukes som hodeplagg til noen av dagens bunader.

Historikk

Denne luetypen skal ha sin opprinnelse på 1500-tallet, da den var en del av den europeiske motedrakten. I Sverige kan den dokumenteres tilbake til 1600-tallet, mens den er kjent fra 1700-tallet i Norge.

Utbredelse og bruk

I Norge ble tobladluer brukt i Østfold, Hedmark, Oppland, Sogn og Fjordane, Møre og Romsdal, Sør- og Nord-Trøndelag. Passformen har vært ulik i de forskjellige delene av landet, en tobladlue kan sitte tett inntil hodet eller være mer løstsittende. Tobladluer ble ofte brukt sammen med pannelin og panneputer, som i denne beskrivelsen fra Røros. Foran selve huen er der rundt hodet en strimmel svart fløyel, som kalles for pannepute og foran denne igjen et bredt kvitt kniplingstøy, som ligger glatt om pannen, og som helt dekker håret og ørene. Dette kalles for pannelin. På Røros ble tobladluer brukt som en del av konfirmasjonsdrakten til sent på 1800-tallet, lenge etter at de hadde gått ut av vanlig bruk. Konfirmasjonsdraktene gikk i arv, og jentene var stolt av å stå til konfirmasjon i den drakt som deres mormor og oldemor hadde båret.
Gula Tidend

Gula Tidend var en avis som ble utgitt fra 3. desember 1904 til 1. juni 1996.
Den var en fortsettelse av avisen Bergenhus som ble utgitt i 1904.
Gula Tidends hovedkontor lå i Bergen og hovedmålet var nynorsk. Avisen fungerte som et organ for målrørsla. Grunnlegger og avisens første redaktør var Johannes Lavik.
Gula Tidend var en forholdsvis stor avis, men da Tyskland angrep Norge 9. april 1940, stanset de ansatte utgivelsen av avisen øyeblikkelig, for at dens norrøne ideologi ikke skulle bli misbrukt av den nye tids myndigheter. Gula Tidend, som aldri utga en nazifisert avisside, nådde aldri gamle høyder da den atter kom ut etter krigen.
Gulaprisen er en journalistpris til minne om Gula Tidend.
Fosse Way

Fosse Way var en romersk vei i England som var en forbindelsen mellom Exeter (Isca Dumnoniorum) i sørvest England og Lincoln (Lindum Colonia) i the East Midlands, via Ilchester (Lindinis), Bath (Aquae Sulis), Cirencester (Corinium Dobunnorum) og Leicester (Ratae Corieltauvorum).
Den traff Akeman Street og Ermin Way i Cirencester, krysset Watling Street ved Venonis («High Cross») sør for Leicester, og løp sammen med Ermine Street i Lincoln.
Ordet Fosse er fra det latinske fossa, norsk: grøft og er den eneste av Englands romerske veier som fortsatt har et latinsk navn. I de første tiårene etter den romerske erobringen av England i AD 43, tilsvarte Fosse Way den vestlige grensen av det romerske området. Det forklarer at flere byer på veien ender på -cester eller -chester som stammer vanligvis fra det romerske castrum. Det er mulig at veien begynte som forsvarsgrøft som senere ble umgjort til en vei, eller at grøfta forløp parallell med veien ihvert fall ideler av strekningen.
Veien var ekstrem rett: fra Lincoln til Ilchester i Somerset, det vil si bortimot 300 km, er den aldri mer en 10 km fra en rett linje. Større deler av Fosse Way er også i dag i bruk som for eksempel A46 mellom Lincoln og Leicester eller mellom Bath og Shepton Mallet der den følger delvis gjennom blant annet en by som heter Stratton-on-the-Fosse.
Vanguard 1

Vanguard 1, også kjent som Vanguard TV4, var den fjerde kunstige satellitten som ble sendt i bane rundt jorden i verden, og den andre satellitten som ble sendt i bane av USA. Dette var den første satellitten drevet av solkraft. Satellitten ble skutt opp fra Cape Canaveral den 17. mars 1958. Hovedmålet med oppdraget var å undersøke hvordan instrumentene ombord taklet påkjenningene fra det krevende miljøet i verdensrommet.
Satellitten var utstyrt med to sendere som løpende sendte informasjon om satellittens ferd rundt jorden og data om jordens overflate og observerte endringer i gravitasjonsfeltet. Den batteridrevne senderen sluttet å fungere i juni 1958, og de siste signalene fra den soldrevne senderen ble mottatt i Quito, Ecuador i mai 1964.
Vanguard 1 går fortsatt i bane rundt jorden, og er dermed det eldste menneskeskapte objektet i verdensrommet.
Cheiroplatys

Utseende

Middelsstore, kraftige, høyt hvelvede, mørkbrune eller svarte biller. Hannen har fremre del av pronotum mer eller mindre uthulet, gjerne med en firkantet tann på hver side av gropa. Hunnen mangler denne gropa og kan ligne på en tordivel.

Utbredelse

Slekten er utbredt i Australia og Sørøst-Asia.
Strokkur

Strokkur (islandsk for «kinne») er en geysir i det geotermiske området ved elven Hvítá i den sørvestre delen av Island, øst for Reykjavík.
Strokkur ligger bare få meter unna Geysir. I motsetning til Geysir, som har uregelmessige utbrudd og kan være inaktiv i år om gangen, har Strokkur utbrudd hvert 6–10 minutt, hvor den spruter kokende vann opp i en høyde av opptil 20 meter.
Polarflatvikler

Utseende

En middelsstor (vingespenn 13 – 16 mm), nokså smalvinget, gråbrun-spraglete vikler. Forvingen er rektangulær med avrundede hjørner, spraglete i grått og brunt. Bakvingen er lyst gråbrun.

Levevis

Det er en nordlig art som har larver som lever på blant annet lappvier. Larven utvikler seg i juli.

Utbredelse

Arten er kjent fra det nordlige Fennoskandia og fra Nord-Amerika. I Norge er den bare kjent fra Hedmark, Oppland og Sør-Trøndelag.
Zhaoping

Zhaoping (kinesisk: 昭平县; pinyin: Zhāopíng Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Hezhou.
Befolkningen var på 385 355 innbyggere i 1999.
I Mummidalen

Episoder

Fullstendig liste over TV-seriens episodetitler.
Cape Foulwind

Cape Foulwind er et markant forberg på vestkysten av Sørøya i regionen Westcoast på New Zealand.
Abel Tasman var den første europeeren som oppdaget Cape Foulwind, den 14. desember 1642. Tasman navnga kappet Rocky Cape, men det var kaptein Cook som i 1770 kom opp med navnet foulwind, da skipet hans HMS «Endeavour» ble blåst langt til havs ved dette neset av en sterk og ugunstig vind.
I Tauranga Bay like ved Cape Foulwind, finnes en koloni av seler som holder til her året rundt.
Cape Foulwind trekker en del besøkende. Det finnes en vandresti, Cape Foulwind Walkway, som leder ut til neset, fyrtårnet og selkolonien på kappet.
Lågen naturreservat

Lågen naturreservat ligger i Hadsel kommune i Nordland. Naturreservatet omfatter det lille vannet Lågen ved Grunnfør på Austvågøya. Området har et areal på 70 dekar, hvorav 55 dekar landareal. Området er vernet for å bevare et viktig våtmarksområde med naturlig tilhørende vegetasjon og dyreliv, særlig på grunn av dets betydning som hekke- og trekkområde for våtmarksfugl.
Naturreservatet ligger innenfor Grunnfør fuglefredningsområde.
110 Hordaland

110 Hordaland er 110-sentralen i Hordaland som  tar imot og videreformidler nødmeldinger for til sammen 30 kommuner, 61 brannstasjoner og ca. 480.000 innbyggere. Sentralen ligger i Hovedbrannstasjonen til Bergen brannvesen på Nygårdstangen i Bergen.
Nødmeldingene sentralen håndterer kan være relatert til brann og ulykker, behov for redningsdykkere, samt assistanse enten det gjelder farlig gods eller restverdiredning, vannsperring eller redningsbil.
110-sentralen er deltaker i et omfattende nettverk av tjenester som skal gjøre arbeidsliv og hverdag tryggere for enkeltmennesker og bedrifter. Dette i likhet med AMK-sentralene, politiets operasjonssentral, vegvesenets alarmsentraler, kommunens tekniske vaktsentral og også de andre tilstøtende 110 sentralene. Sist men ikke minst håndteres brann- og tekniske alarmer fra bedrifter og boliger.
110 Hordaland er bemannet med 5 vaktlag med 3 operatører per vaktlag, i tillegg til en avdelingsleder, en teknisk ansvarlig og en alarmkundebehandler.

Historie

Den offisielle åpningen av den nye brannvarslingssentralen ved Sandviken brannstasjon var 24.9.1981. Kommunene som var med på dette tidspunktet var de 16 kommunene Askøy, Austevoll, Austrheim, Fedje, Fjell, Kvam, Lindås, Masfjorden, Meland, Modalen, Os, Osterøy, Radøy, Sund, Vaksdal og Øygarden.
Liang Sicheng

Bakgrunn

Liang Sicheng  ble født i Tokyo fordi det var dit hans foreldre hadde reist i eksil.Hans var far Liang Qichao, en produktiv akademiker og reformist, og etter hundredagersreformen brøt sammen fro han fra hjemlandet Kina. Under Qing-dynastiets siste år hadd Kina gjennomlevd en rekke utenlandske intervensjoner og indre konflikter. I 1898 hadde Guangxu-keiseren under inspirasjon fra sine reådgivere forsøkt å innføre en rekke drastiske moderniserende reformer, men dmoststanden var forstor og det hele mislyktes etter hundre dager. Enkekeiserinne Cixi, keiserens adoptivmor og makten bak tronen, isolerte keiseren og henrettet mange av reformistene. Liang Qichao kom seg unna til Japan.
Etter at Qing-dynastiet falt i 1911 vendte Liang Sichengs far tilbake til Kina. Han var en kort tid med i regjeringen av den nyetablerte republikk,som så ble obvertatt av den såkalte Beiyang-klikken. Liang Qichao trådte ut av styringsapparatet og satte i gang en sosial og litterær bevegelse for å introdusere moderne vestlig tankegang i landet.

Studier

Liang Sicheng vokste opp under disse inntrykk. I 1915 begynte han ved Tsinghua-kollegiet (som senere ble til universitet). I 1924 dro han og hans senere hustru Lin til University of Pennsylvania på sripend fra Boxer Indemnity Scholarship Program. Der studerte de under Paul Cret.

Karriere

Tre år etter fikk Liang mastergraden i arkitektur.
I 1928 giftet han seg med Lin Huiyin (kjent på engelsk som Phyllis Lin), som var en anerkjent kunstnerinne, arkitekt og dikter, som vanket i samme kretser som dikteren Xu Zhimo, filosofen Jin Yuelin og økonomen Chen Daisun.
I 1945 var Liang leder av fakultetet for arkeologi ved Tsinghua-universitetet i Beijing. I 1946 var han gjesteprofessor ved Yale University i Connecticut i USA, og han ottok et æresdoktorat fra Princeton University. Han ble nominert til representant for Kina for planleggingen av FNs hovedkvarter i New York City. Den gang samarbeidet han med Le Corbusier og andre kjente arkitekter.
Hans arbeid for bevaring av kulturminner fikk etterhvert betydelig gjennomslagskraft i Kina, men ikke før svært meget av det verneverdige var forfalt, blitt ombygd eller ødelagt. Hans planer for bevaringen av Beijings gamle bymur roses, men ikke da det gjaldt – bymuren ble fjernet. 
Under kulturrevolusjonen ble han utsatt for offentlige ydmykelser, og hans bolig ble plyndret.
«Deutschland» (1931)

Historie

Adolf Hitler besøkte Norge i april 1934 ombord i krysseren «Deutschland». Skipet gikk til Hardanger og Sognefjorden omkring 14-16. april, mens søknad til det norske forsvarsdepartementet ble oversendt Bergen loskontor 24. april da skipet allerede var tilbake i Tyskland.
I februar 1940 ble «Deutschland» (nå «Lützow») og «Admiral Scheer» omklassifisert til tunge kryssere. «Admiral Graf Spee» var gått tapt 17. desember 1939 ved Montevideo.
«Lützow» deltok i invasjonen av Norge den 9. april 1940 og ble skadet av artilleriild fra festningen Oscarsborg. «Lützow» fikk en treffer i fremre kanontårn og skipslararettet ble helt utbrent. Totalt ble seks drept og 25 såret under slaget ved Oscarsborg festning.

Spesifikasjoner

«Deutschland» var klasseskip for Deutschland-klassen med søsterskipene «Admiral Scheer» og «Admiral Graf Spee».
Godwin Antwi

Liverpool FC

Han kom fra Real Zaragoza til Liverpool i 2005 og spiller midtstopper for reservelaget til Liverpool. Antwi ble den første spilleren fra Ghana som spiller for Liverpool.
13. mars 2007 ble han lånt ut til Accrington Stanley, hvor han spilte 9 ligakamper. Han returnerte til Liverpool etter sesongslutt. Sesongen 2007/2008 tilbrakte han på lån hos Hartlepool United  og spilte 27 seriekamper og skårte et mål hos de.
I juli 2008 ble han lånt ut i seks måneder til Tranmere Rovers. Antwi fikk sin første seriekamp for Rovers i et 3-1 tap for Swindon Town 9. august.
I slutten av mars 2009 kom meldinger om at Antwi ikke ville akseptere en forlenging av kontrakten sin da «Det er ingen sjanse for at jeg aksepterer en ny avtale ettersom jeg ikke kommer til å spille på førstelaget i Liverpool» og kom til å se seg om etter en ny arbeidsgiver å spille for. Etterhvert ble det klart at Antwi sannsynligvis ville returnere til spansk fotball og Real Betis. Antwi ble frigitt av Liverpool den 16 juni 2009. Den 23. desember signerte han en halvårskontrakt med den danske klubben Vejle.

Landslagsspill

Spilleren ble innkalt til treningssamling med Spania U19 i november 2006.